text: Bybusser indstillet efter stenkast
  16 oktober 2013 kl. 14.12
  Sydtrafik har stoppet bybusser i en ghetto i Vejle, fordi der er blevet kastet sten mod dem.
  Sydtrafik har besluttet at indstille bybuskørslen om aftenen til ghettoen Finlandsparken i Vejle, fordi flere busser er blevet smadret af stenkast.
  I fredags blev destinationsskiltet på en bus ramt af sten. 
  I mandags blev en bus ramt af fem sten. Tre af dem gik gennem ruderne og sårede chaufføren, som fik glasskår i ansigtet.
  Og i går blev en bus igen ramt af sten - og det har altså fået Sydtrafik til at reagere.
  